REDAKTSIOON
28.02.2003 määrusega nr 8
Lisa 2
Kinnitatud Haapsalu Linnavolikogu
28. aprilli 2000. a otsusega nr 36

Haapsalu Lasteaed “Vikerkaar”
PÕHIMÄÄRUS

I Üldsätted

1.	Lasteaia ametlik nimetus on Haapsalu Lasteaed “Vikerkaar” (edaspidi lasteaed).
2.	Lasteaia aadress on Lihula mnt 13, Haapsalu 90507, Lääne maakond.
3.	Lasteaed juhindub oma tegevuses Eesti Vabariigi seadusandlusest, Haridus- ja Teadusministeeeriumi, Haapsalu Linnavolikogu ja Haapsalu Linnavalitsuse õigusaktidest ning käesolevast põhimäärusest.
4.	Lasteaed on koolieast noorematele (kuni 7-aastastele) lastele hoidu ja alushariduse omandamist võimaldav lasteasutus. Lasteaed toetab ja täiendab perekonda laste kasvatamisel.
5.	Lasteaia tegevuse aluseks on Haridus- ja Teadusministeeeriumi poolt väljastatud koolitusluba.
6.	Lasteaed on linnaasutus, tema valduses oleva maatüki, hoonete ja muu vara omanik on Haapsalu linn.
7.	Lasteaia teeninduspiirkond määratakse Haapsalu Linnavolikogu otsusega.
8.	Lasteaial on oma pangaarve, eelarve, pitsat ja sümboolika.
9.	Lasteaia põhiülesandeks on:
9.1.	luua võimalused ja tingimused sotsiaalselt tundliku, vaimselt erksa, ennastusaldava, kaasinimesi arvestava ja keskkonda väärtustava isiksuse kujunemiseks;
9.2.	hoida ja tugevdada lapse tervist ning soodustada tema emotsionaalset, kõlbelist, sotsiaalset, vaimset ja kehalist arengut.
10.	Lasteaias toimub õppe- ja kasvatustöö eesti keeles.

II Struktuur

11.	Koolieelse lasteasutuse seaduse alusel moodustab lasteaia juhataja oma käskkirjaga vajadusi ja  võimalusi arvestades sõime- ja lasteaiarühmad.
12.	Lasteaial on õigus kooskõlastatult hoolekoguga:
12.1.	ümber komplekteerida rühmi vastavalt laste eale ja tekkinud vajadusele;
12.2.	moodustada liitrühmi.
13.	Haapsalu Linnavalitsusel on õigus lasteaia juhataja ettepanekul:
13.1.	moodustada sobitusrühmi, kuhu kuuluvad hälviklapsed koos teiste lastega;
13.2.	moodustada erirühmi hälviklastele, kuhu vastuvõtt ja väljaarvamine on lapsevanema kirjaliku avalduse ning nõustamiskomisjoni otsuse alusel haridusministri poolt kehtestatud korras;
13.3.	ümber komplekteerida rühmi vastavalt laste eale ja tekkinud vajadusele;
13.4.	moodustada liitrühmi;
13.5.	avada nelja- kuni seitsmeaastastele lastele rühm, mille õppe- ja kasvatustegevus toimub “Hea Alguse” programmi põhimõtete alusel;
13.6.	moodustada koolieelikute ettevalmistusrühmi.
14.	Rühma registreeritud laste arv peab olema vastavuses kehtiva seadusandlusega.

III Õppe- ja kasvatuskorraldus

15.	Õppe- ja kasvatuskorralduse aluseks on lasteaia õppekava, mis on koostatud lasteaia poolt kooskõlastatult hoolekoguga Vabariigi Valitsuse määrusega kinnitatud alushariduse raamõppekava alusel.
16.	Lasteaia õppekava kinnitab lasteaia juhataja pedagoogilise nõukogu ettepanekul.
17.	Alushariduse õppekava läbinule antakse sellekohane õiend.
18.	Lasteaial on juhataja poolt kinnitatud oma tegevus- ja päevakava.
19.	Lasteaia lahtiolekuaja kehtestab Haapsalu Linnavalitsus hoolekogu ettepanekul lähtuvalt lapsevanemate vajadustest.

IV Lapsed ja vanemad

20.	Laste vastuvõtt, nende lasteaiast lahkumine või väljaarvamine toimub Haapsalu Linnavalitsuse poolt kehtestatud korras.
21.	Laste ning vanemate õigused, kohustused ja vastutus on määratud Koolieelse lasteasutuse seaduse ning käesoleva põhimäärusega.
22.	Lapsel on õigus:
22.1.	tervislikule keskkonnale ja eale sobivale päevakavale;
22.2.	eneseusaldust ja vaimset erksust soodustavale tegevusele;
22.3.	pedagoogide igakülgsele abile õppekavas ettenähtu omandamisel;
22.4.	ainelisele abile selleks eraldatud summadest ja fondidest.
23.	Lapsevanemal on õigus:
23.1.	osaleda lasteasutuse töös ja juhtimises hoolekogu liikmeks valitud lapsevanemate kaudu;
23.2.	pöörduda kasvatamist, õpetamist puudutavate ning vaidlusküsimuste korral pedagoogide, hoolekogu, juhataja või Haapsalu Linnavalitsuse poole.
24.	Lapsevanem on kohustatud:
24.1.	kinni pidama lasteaia kodukorrast ja päevakavast;
24.2.	kasutama maksimaalselt lasteaia kohta lapse hüvanguks;
24.3.	informeerima rühma pedagoogi või lasteaia juhatajat lapse puudumisest;
24.4.	arvestama Haapsalu Linnavalitsuse poolt kinnitatud lasteaeda vastuvõtu ja sealt lahkumise või väljaarvamise tingimustega;
24.5.	osalema igakuiselt lasteaia kulude katmisel volikogu poolt kehtestatud korras ja määras ning toidukulude katmisel hoolekogu poolt kehtestatud määras.

V Personal

25.	Lasteaia personali moodustavad pedagoogid, tervishoiutöötaja ja abipersonal.
26.	Pedagoogidena käsitatakse lasteaia juhatajat, juhataja asetäitjat, õpetajaid ja eripedagooge.
27.	Lasteaia personali koosseisu kinnitab juhataja Haridus- ja Teadusministeeeriumi poolt määratud miinimumkoosseisudest ja Haapsalu Linnavalitsuse nõusolekust lähtuvalt.
28.	Lasteaia personaliga sõlmib, peatab, muudab ja lõpetab töölepingud juhataja vastavuses tööseadusandlusega.
29.	Lasteaia personali õigused, kohustused ja vastutus määratakse kindlaks Koolieelse lasteasutuse seadusega ja käesoleva põhimäärusega, töölepingute, ametijuhendite ning töösisekorra-eeskirjadega.
30.	Personal hoolitseb lapse tervise ja turvalisuse eest tema lasteaias viibimise ajal.
31.	Pedagoogid:
31.1.	vastutavad lapse elu, tervise ning turvalisuse eest lapse lasteaias viibimise ajal;
31.2.	täidavad kehtivat õppe-, tegevus- ja päevakava, sealhulgas:
31.2.1.	valmistavad lapsi ette kooli astumiseks;
31.2.2.	nõustavad lapsevanemaid pedagoogilistes küsimustes.
32.	Pedagoogide vabad ametikohad täidetakse konkursi korras vastavalt kehtivale seadusandlusele.
33.	Tervishoiutöötaja:
33.1.	korraldab tervisekaitsealast tööd koostöös perearstidega;
33.2.	jälgib laste toitlustamist, kontrollib toidu kvaliteeti ja toidunormidest kinnipidamist, osaleb menüü koostamisel;
33.3.	vastavalt sotsiaalministeeriumi poolt väljatöötatud juhendile täidab, hoiab, säilitab ja edastab laste meditsiinidokumente.
34.	Pedagoogidel on õigus teha ettepanekuid hoolekogule, juhatajale ning linnavalitsusele õppe- ja kasvatustöö parandamiseks.
35.	Tervishoiutöötajal ja abipersonalil on õigus teha juhatajale oma tööd edendavaid ettepanekuid.

VI Juhtimine

36.	Lasteaeda juhib juhataja, kes määratakse tööle ja vabastatakse töölt Haapsalu Linnavalitsuse poolt ja kelle õigused, kohustused ja vastutus tulenevad ametijuhendist, käesolevast põhimäärusest ja seadusandlusest.
37.	Juhataja esindab lasteaeda suhetes teiste isikutega.
38.	Juhataja vastutab lasteaia valduses olevate varade säilimise ja sihtotstarbelise kasutamise, majandus- ja finantstegevuse seaduslikkuse eest.
39.	Lasteaias on õppe- ja kasvatustegevuse arendamiseks, analüüsimiseks, juhtimiseks vajalike otsuste vastuvõtmiseks juhataja käskkirjaga loodud Pedagoogide nõukogu, kelle liikmeteks on lasteaia pedagoogid. Pedagoogide nõukogu juhindub oma tegevuses põhimäärusest.
40.	Lasteaia juhtimisel osalevaks organiks on ka lasteaia hoolekogu, kes juhindub oma tegevuses Koolieelse lasteasutuse seadusest, oma põhimäärusest ning käesolevast põhimäärusest.
41.	Hoolekogu koosseisu kinnitab Haapsalu Linnavalitsus üheks aastaks juhataja ettepanekul. Hoolekogu põhimääruse kinnitab ning teeb selles vajaduse korral muudatusi Haapsalu Linnavalitsus.

VII Finantseerimine ja aruandlus

42.	Lasteaia vara moodustavad tema valdusse ja sihtotstarbeliseks ja kasutamiseks antud maa, hooned, seadmed, inventar ja rahalised vahendid.
43.	Vara valdamine, kasutamine ja käsutamine toimub vastavalt Haapsalu Linnavalitsuse ja linnavolikogu poolt  kehtestatud korrale.
44.	Lasteaia rahalised vahendid moodustuvad eraldistest  riigi- ja Haapsalu linna eelarvest, maksetest lastevanematelt ning teiste isikute annetustest.
45.	Lasteaia raha ja vara kasutamist kontrollib Haapsalu Linnavalitsus ja Haapsalu Linnavolikogu revisjonikomisjon.
46.	Lasteaia dokumentatsiooni peetakse Haridus- ja Teadusministeeeriumi poolt kehtestatud korras.
47.	Lasteaed esitab oma tegevuse kohta statistilised ja eelarve täitmise aruanded rahandus-ministeeriumi poolt kehtestatud korras ja tähtaegadel.
48.	Laste arendamise ja kasvatusprotsessi korralduse ning taseme üle teostatakse riiklikku järelvalvet Haridus- ja Teadusministeeeriumi poolt kehtestatud korras.

VIII Ümberkorraldamine ja tegevuse lõpetamine

49.	Lasteaia tegevus korraldatakse ümber või lõpetatakse Haapsalu Linnavolikogu otsusel.
50.	Lasteaia ümberkorraldamisest või tegevuse lõpetamisest teatab Haapsalu Linnavalitsus Haridus- ja Teadusministeeeriumile ja maavanemale, lapsevanematele ning lasteaia personalile vähemalt neli kuud enne ümberkorraldamise või tegevuse lõpetamise tähtaega.
51.	Haapsalu Linnavalitsus on kohustatud algatama lasteaia lõpetamise kui:
51.1.	lasteaial puudub kuue kuu jooksul koolitusluba;
51.2.	Haapsalu Linnavolikogu on vastu võtnud otsuse, et lasteaia edasine tegevus on muutunud ebaotstarbekaks.
52.	Lasteaia tegevuse lõpetamine või ümberkorraldamine võib toimuda ainult pärast õppeperioodi lõppu, st ajavahemikul 01. juunist kuni 31. augustini.
53.	Lasteaia tegevuse lõpetamise korral moodustab Haapsalu Linnavalitsus likvideerimis-komisjoni, määrab kindlaks likvideerimise korra ja tähtajad ning komisjoni tegevuse piirid.
54.	Likvideerimisprotsessi lõppedes lähevad lasteaia valduses olevad varad ja vahendid  Haapsalu Linnavalitsuse käsutusse.

IX Põhimääruse vastuvõtmine ja muudatuste tegemine

55.	Põhimäärus töötatakse välja lasteaia poolt koostöös hoolekoguga ja esitatakse kinnitamiseks Haapsalu Linnavolikogule.
56.	Muudatused põhimääruses viiakse sisse samas korras.
57.	Kõik käesolevas põhimääruses määratlemata küsimused lahendab lasteaia juhataja koos pedagoogide nõukogu ja Haapsalu Linnavalitsusega järgides kehtivat seadusandlust.